شمس تبریز خاں قاسمی

شمسِ تبریز خاں قاسمی (1945ء - 2013ء) ایک عالم دین، مصنف، محقق، ادیب، مجلس تحقیقات و نشریات اسلام کے سابق رفیق اور لکھنؤ یونیورسٹی میں ادب عربی کے پروفیسر تھے۔

ولادت اور تعلیم 
شمسِ تبریز خاں بن فخرالدین احمد خاں کی ولادت صوبہ بہار کے ضلع آرہ کے بھوج پور میں 17/جون 1945 مطابق 15/شعبان 1364ھ کو ہوئی۔ ابتدائی تعلیم مدرسہ حنفیہ فرقانیہ،گونڈا میں حاصل کی اور متوسط واعلیٰ تعلیم دار العلوم دیوبند میں جہاں وہ 22/شوال 1380ھ (12/مارچ 1960/) کو داخل ہوئے اور شعبان 1384ھ (نومبر 1964/) میں دار العلوم سے فراغت حاصل کی۔

تصنیف و تالیف کے میدان میں 
دار العلوم دیوبند سے فراغت کے بعد 3/اگست 1968/ (6/جمادی الاُخری 1388ھ) تا 14/جنوری 1987/ (17/جمادی الاُخری 1407ھ) مجلسِ تحقیقات ونشریاتِ اسلام ندوة العلماء لکھنوٴ میں بہ حیثیت علمی رفیق، تالیفی وتصنیفی ذمے داریاں انجام دیں۔ اس کے بعد 15/جنوری 1987ءتا وفات 19/جنوری 2013ء لکھنؤ یونیورسٹی میں شعبہٴ عربی میں پروفیسر کے عہدے پر فائز رہے۔ نور عالم خلیل امینی لکھتے ہیں:

تصنیفات و تالیفات 
انہوں متعدد کتابیں لکھیں اور بہت سی کتابوں کا عربی سے اردو ترجمہ کیا، جن میں سے اہم مندرجہ ذیل ہیں:

تصنیفات 
 ہندوستان میں عہد اسلامی میں عربی زبان وادب
 تاریخ ندوة العلماء جلد دوم
 صدریار جنگ مولانا حبیب الرحمن خاں شیروانی
 مسلم پرسنل لا اور اسلام کا عائلی نظام۔

تراجم 
 ترجمہ از عربی کتاب ”اِقْتِضَاءُ الصِّرَاطِ الْمُسْتَقِیمِ“ تالیف شیخ الاسلام ابن تیمیہ بہ عنوان ”اسلامی وغیر اسلامی تہذیب“
 ترجمہ از عربی کتاب ”رَوَائِعُ اقْبَال“ تالیف سید ابوالحسن علی ندوی، بہ عنوان ”نقوشِ اقبال“
 ترجمہ از عربی کتاب ”مسیحیت“ مؤلفہ متولی یوسف چلپی

وفات 
ان کی وفات بہ وقتِ ظہر شنبہ 6/ربیع الثانی 1434ھ مطابق 19/جنوری 2013ء کو دل کا دورہ پڑنے کے بعد ہوئی۔ ان کی نماز جنازہ شنبہ - یک شنبہ: 6-7 ربیع الثانی 1434ھ 19-20 جنوری 2013ء کی درمیانی شب میں، اُن کے مکان واقع ”مدح گنج“، لکھنؤ کے قریب میدان میں سعید الرحمن اعظمی ندوی نے پڑھائی اور محلہ ”کھدرا“ کے قبرستان ”تکیہ تارن شاہ“ میں اُنہیں سپردِ خاک کیا گیا۔

اعزاز 
عربی زبان کی مہارت پر اُنہیں بھارت کے صدر جمہوریہ ایوارڈ سے بھی نوازا گیا۔

حوالہ جات 

1945ء کی پیدائشیں
2013ء کی وفیات
احناف
بھارت کے سنی علما
بھارتی مسلم شخصیات
بھارتی مصنفین